b'\n_START_ARTICLE_\nPokrajina\n_START_PARAGRAPH_\nPokr\xc3\xa1jina (tudi pokraj\xc3\xadna, provinca ali de\xc5\xbeela) v geografskem smislu je del ozemlja, ki ima nekatere skupne zna\xc4\x8dilnosti: kmetijska pokrajina, tropska pokrajina, gozdna pokrajina, kra\xc5\xa1ka pokrajina, mestna pokrajina._NEWLINE_V nekaterih dr\xc5\xbeavah je pojem uporabljen tudi kot enota uprave takoj za dr\xc5\xbeavo; dr\xc5\xbeava je razdeljena na pokrajine, v nekaterih ureditvah jih imenujejo tudi de\xc5\xbeele, oziroma province._NEWLINE_Avtonomna pokrajina v sklopu neke dr\xc5\xbeave ima pravice, ki ji omogo\xc4\x8dajo veliko samostojnost. Primer: v SFRJ sta bili del Srbije avtonomni pokrajini Vojvodina ter Kosovo._NEWLINE_V slikarstvu je pokrajina (tudi krajina) tudi zvrst upodabljanja._NEWLINE_V knji\xc5\xbeevnosti je skupaj s prilastkom mi\xc5\xa1ljeno podro\xc4\x8dje, obmo\xc4\x8dje kot: zanimive miselne pokrajine ali odpreti komu pokrajine svoje du\xc5\xa1e ali obdala ga je pokrajina molka in podobno.'